207 
Dybhavsundersøgelser i Scoresby Sund. 
Af de i Scoresby Sund mellem Sydkysten, Jamesons 
Land og Miln es Land tagne Lodskud fremgaaer det med 
Hensyn til Dybdeforholdene, at Havbunden fra det lave, flade 
Jamesons Land kun sænker sig ganske langsomt, medens der 
langs Kysten af Mi ln es Land er over 200 Fv. i et Par Kvart¬ 
mils Afstand fra Kysten. I Sundet mellem Danmarks 0 og 
Gaaseland er Dybden gjennemgaaende lidt over 200 Fv. Den 
største Dybde, 300 Fv., fik vi i Station XXIV, omtrent 7 Kvml. 
NO. for Cap Stevenson. Nær Sydkysten af Scoresby Sund 
fik vi ingen Lodskud, men at dømme efter Dybderne og 
Temperaturforholdene paa vore to østligste Stationer XVIII 
og XXIII er det sandsynligt, at der paa dette Sted mellem 
Jamesons La n d og Sydkysten af S c o re s b y Sund ikke 
findes Dybder over 125 Fv., saa at der i saa Fald her er en 
Slags Tærskel, som adskiller de dybere liggende Partier inden¬ 
for fra det dybere Vand i Mundingen af Fjorden, hvor der 
ifølge Scoresby midt imellem Liverpool Kyst og Gap 
Brewster skal være c. 300 Fv. Deter imidlertid ikke umuligt, 
at der langs Scoresby Sunds Sydkyst, som er meget brat,- gaaer 
en dybere Rende, saa at de to nævnte dybere Partier paa 
begge Sider af Tærskelen kunne staa i Forbindelse med hin¬ 
anden. Midt i Hurry Inlet fik vi Bund paa 36 Fv. Langs 
begge Kysterne af denne Fjord og inde i Bunden, hvor et Par 
store Elve udmunde, er der meget grundt Vand. 
I den nordlige Del af Hall’s Inlet og i de indre Fjord¬ 
arme fik vi ikke Lejlighed til at lodde, men naar undtages 
Vestkysten af Jamesons Land og enkelte Steder i Fjordene, 
hvor store Elve udmunde, og hvor der derfor findes større 
Lerbanker, er der som Regel stejldybt lige ind til Kysten, og 
Dybden kan næppe være mindre end 200—300 Fv., da store 
Isfjælde med en Højde over Havet af 200—300 Fod komme ud 
gjennem næsten "alle Fjordene. 
